fi fi fi nl fi fi fi fi fi fi fi fi fi fi fi fi fi fi fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nl fi fi fi de fi en nl fi fi fi fi fi fi fi en fi fi fi fi fi fi fi fi en fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi en fi fi fi fi fi fi fi fi en fi sv en fi fi da fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi en fi fi fi en fi fi fi fi fi fi fi fi fi en en en
10 Halloween-pilaa, jotka menivät liian pitkälle
Suomen Top 10 erikoiset, hauskat ja kyseenalaiset kunnanvaakunat
Aikuinen nainen, Kulkuri ja joutsen sekä muut suomalaiset ikivihreät, jotka suureksi järkytykseksi ovatkin käännöskappaleita
Turun Funikulaarin parhaat: 7 hullunhauskaa häiriöihin liittyvää twiittiä!
Top 10 hulluimmat lajit, joiden mestaruuksista Suomessa on kamppailtu
Suuret suomalaiset huijaukset – 10 onnistunutta petkutusta
Synnytyslinko ja talutussysteemi käärmeelle: 10 ihastuttavan erikoista patenttihakemusta
10 maailman oudointa testamenttia ja viimeistä tahtoa
Peniksiä, pikanuudeleita ja piikkilankaa – Top 10 maailman oudoimmat museot
Kun kohtalo puuttuu ivallisella tavalla peliin: 10 surkuhupaisaa ironian huipentumaa
Tilaa ero tai ammattimainen surija hautajaisiin: 10 erikoista palvelua, jotka voi ostaa
5 vinkkiä, jotka vievät Google-hakusi uudelle tasolle, ja kaksi paljon suositeltua kikkaa, jotka ovat silkkaa potaskaa
Teräsmies ei alunperin lentänyt, vaan hyppi – 10 yllättävää faktaa tunnetuista sarjakuvahahmoista
10 erikoista tapaa, joilla musiikki vaikuttaa ihmiseen
10 käsittämätöntä asiaa, joihin ökyrikkaat julkkikset ovat pistäneet rahojaan
10 näyttelijää, jotka ovat inhonneet ikonisia roolejaan, eivätkä ole salanneet mielipidettään – osa 2
Unissakävelijän saa kuin saakin herättää: 10 sitkeää myyttiä ihmiskehosta – osa 2
Sokerihumala on vain vanhempien selitys: 10 sitkeää myyttiä ihmiskehosta – osa 1
Miten rakko syntyy ja ennen kaikkea, miksi meille tulee rakkoja?
Kumpiko on virallista ja hyvää suomen kieltä: Viro vai Eesti?
Lukijoiden kysymyksiä: Mikä on historian suurin lämpötilan muutos yhden vuorokauden aikana?
10 järjetöntä ruokahaastetta, joiden päihittämiseen harva kykenee – osa 2
10 älytöntä ruokahaastetta: Näissä mätöissä ei ole mitään järkeä – osa 1
Top 10 maailman tulisimmat chilit ja muita polttavia chilifaktoja
Kun gender reveal -bileet menivät totaalisesti pieleen: 10 sukupuolenpaljastusjuhlaa, jotka päättyivät katastrofiin
Top 10 pahimmat huvipuisto-onnettomuudet
Goseckin kehä: Faktoja maailman vanhimmasta aurinko-observatoriosta
Vuoden 2022 huumori-Nobelit on jaettu: Mayojen rituaaliset peräruiskeet ja ihastuneiden samaan tahtiin lyövät sydämet
Mitä tahansa tieteen nimissä: 10 hullua tiedemiestä, jotka tekivät kokeita itsellään
10 tapaa, joilla perimän tutkiminen on muuttanut maailmaa
Kaiken kiveksi muuttava lähde ja sateenkaarivuoret: 10 luonnonihmettä, joita on vaikea uskoa todeksi
Itsensäkin voi ”siepata”: 10 kidnappausta, jotka olivat uhrin itsensä lavastamia
10 sanaa, jotka ovat samanlaisia ympäri maailman ja kielestä riippumatta
10 huvittavaa ja pitkälle vietyä brändisotaa isojen yhtiöiden välillä
Häpeäkauluri, terapialaukkuun sullominen ja lounas lattialla: 10 käsittämätöntä kurinpitotapausta kouluista
10 käsittämätöntä syytä, miksi ihmiset ovat soittaneet hätänumeroon
Mies vieraili ex-vaimonsa haudalla joka aamu – ei muistellakseen, vaan virtsatakseen sille
Nainen heräsi, kun lemmikkikoira ripuloi hänen suuhunsa – joutui päiväkausiksi sairaalaan
Limavana johdatti tulliviranomaiset lähes sadan salakuljetetun jättikotilon jäljille
Turistin kauhunhetket Turkissa: Merikilpikonna puri kiinni takapuoleen ja lähes hukutti
Mies leikkasi unissaan sukuelimensä irti, koska näki unta vuohen teurastamisesta
10 Halloween-pilaa, jotka menivät liian pitkälle tai traagisesti pieleen
Karkki vai kepponen? Listafriikki esittelee nyt Halloween-pilat, jotka menivät tavalla tai toisella liian pitkälle. Kaikki eivät päättyneet onnellisesti.
Halloween teemalla jatketaan siis eilisen kummittelevista paikoista kertovan listan jälkeen ja tänään aiheeseen mennään kirjaimellisesti. Vaikka Halloween on periamerikkalainen juhla, on se viime vuosina rantautunut myös Suomeen. Pääsiäisen ohella kaikkien kannattaakin varautua lokakuun viimeisenä päivänä siihen, että oven taakse voi ilmestyä naamiaisasuihin pukeutuneita lapsia karkkien toivossa. Jos herkut uupuvat, voi tiedossa olla ilkikurinen kepponen!
Toivottavasti jäynät eivät kuitenkaan ole aivan samaa luokkaa kuin tämän listan Halloween-kepposet! Mitä voikaan tapahtua, kun kaikki ei suju suunnitelmien mukaan ja pilailu menee karmealla tavalla pieleen!?
Käytännönpila oppilaille oikealla moottorisahalla
Vuoden 2010 lokakuussa Taunton High Schoolissa, Yhdysvaltojen Massachusettsissa, eräs opettaja päätti pelleillä oppilaidensa kustannuksella. Hän oli pestannut apuun kollegansa, jonka oli tarkoitus tulla kesken oppitunnin säikäyttämään 15-vuotiaat oppilaat perusteellisesti.
Kun luokan oveen koputettiin, kehotti nimettömänä pysynyt opettaja erästä oppilasta avaamaan. Ovella oli pelottavaan naamioon pukeutunut mies, jolla oli kädessään oikea moottorisaha. Ja moottorisaha oli kaiken lisäksi käynnissä. Koko luokan valtasi pakokauhu ja oven avannut oppilas hyppäsi kauhuissaan taaksepäin, kaatui ja mursi rytäkässä polvilumpionsa.
Poika joutui leikkaukseen, jonka jälkeen edessä oli neljä kuukautta jalka kipsattuna ja päälle pitkä kuntouttaminen.
Hiukan liian pitkälle (oliko oikea moottorisaha todella tarpeen?) viety pila tuli Tauntonin koulupiirille kalliiksi, sillä oikeus määräsi sen maksamaan polvensa loukkanneelle pojalle 100 000 dollarin vahingonkorvaukset.
Vuoden 2013 Halloweenina Yhdysvaltain Louisvillessä asuva Jordan Morlan päätti tehdä siskolleen kauhean pilan. Kuusitoistavuotias Morlan oli tehnyt pelottavan suunnitelman: hän teeskentelisi hirttäytyvänsä kotipihassa koristeena olleeseen silmukkaan ja sitten ”heräisi” eloon säikäyttäen siskonsa pahanpäiväisesti.
Suunnitelma meni kuitenkin traagisella tavalla pieleen, sillä Morlan hirttäytyi köyteen oikeasti. Vain puolen minuutin päästä siitä, kun Morlan oli menettänyt tajuntansa, tuli sisko etupihalle ja näki veljensä roikkuvan silmukassa. Hän riensi kertomaan äidilleen Ginger Rodriguezille, joka kuitenkin viis veisasi ilmoituksesta ajatellen sen olevan sairas Halloween-pila.
Tyttö palasi pian takaisin ja sanoi löysänä roikkuvan veljensä suusta valuvan runsaasti kuolaa. Silloin Rodriguezille tuli kiire ja hän juoksi leikkaamaan köyden poikki. Hapettomuus oli kuitenkin jo tehnyt tuhonsa ja Morlan oli vaipunut koomaan, josta hän ei hoidosta huolimatta enää koskaan herännyt. Morlan kuoli 12 tunnin kuluttua kohtalokkaalla tavalla epäonnistuneen Halloween-kepposensa jälkeen.
Valitettavasti tämä ei ollut ensimmäinen eikä viimeinen kerta, kun kirjaimellisesti identtinen kepponen on päättynyt juuri samalla, kammottavalla tavalla.
Kuva: Moira Nazzari | Pixabay
Naapureiden talojen, pihojen ja autojen sotkeminen kananmunilla on yksi klassisimmista Halloween-kepposista. Se on yleensä myös varsin harmiton, vaikka kieltämättä inhottavan sotkuinen kepponen.
Perinteikäs pila meni kuitenkin asteen verran liian pitkälle Yhdysvaltojen Pennsylvaniassa vuonna 2006, kun eräs nuorimies tuli siihen päätelmään, että olisi siistiä tulittaa kananmunilla paikallisen sähköyhtiön sähköasemaa. Tuona Halloween-iltana satoi rankasti vettä, mikä kananmuniin yhdistettynä aiheutti asemalla oikosulun ja massiivisen räjähdyksen. Noin 8000 ihmiseltä meni sähköt.
Tihutyössä ollut poika selvisi paukusta oikeastaan ilman vammoja, ellei tuskallista korvien soimista lasketa. Ehkäpä vinkuna opetti miettimään älynväläyksiä muutamaan otteeseen!?
Keppostelu silmätipoilla päättyi kohtalokkaasti
Kuva: Wikimedia Commons | CC BY-SA 3.0
Kuokkavieraat-elokuvassa kilpakosijalle aiheutetaan räjähtävä ripuli laittamalla tämän juomaan Visine-silmätippoja. Pitkälti tämän elokuvapilan vuoksi on syntynyt urbaanilegenda ”silmätippajekusta”, mutta todellisuus ei ole aivan yhtä viaton. Silmätippojen vaikuttava aine tetrytsoliini on täysin turvallinen – silloin kun sitä käytetään ohjeen mukaan. Mutta suurina annoksina verenkiertoon päätyessään se voi aiheuttaa voimakasta väsymystä, tajunnanmenetystä, verenpaineen heittelyä, hengitysvaikeuksia, sykkeen hidastumista ja jopa vaipumisen koomaan.
Vuonna 2008 eräs newyorkilainen nainen suunnitteli työkaverinsa Marceline Jonesin päänmenoksi elokuvasta tuttua pilaa. Kepposteleva nainen päätti lorauttaa silmätippoja 49-vuotiaan Jonesin juomaan lokakuun viimeisen päivän Halloween-juhlissa tarkoituksenaan aiheuttaa tälle pahoinvointia ja kenties toistuvaa vessassa ravaamista. Jones kuitenkin lyyhistyi maahan ja hänet kiidätettiin sairaalaan, jossa hän muutaman päivän kuluttua menehtyi.
Juoman silmätipoilla terästänyt nainen meni tunnustamaan poliisille tekosensa, mutta ruumiinavauksessa Jonesin kuoleman ei voitu kiistattomasti osoittaa johtuneen Visinen yliannostuksesta. Niinpä ikävän pilan tehnyt työkaveri säästyi henkirikossyytteeltä, mutta tuomittiin lievästä pahoinpitelystä.
Isä esitti tappavansa äidin
Kuvakaappaus: Universal Pictures | YouTube
Kotiväkivalta, tai mikään väkivalta, ei ole koskaan leikin asia. Tämä unohtui eräältä yhdysvaltalaispariskunnalta, kun he päättivät Halloweenin-kunniaksi pilailla kuusi- ja kahdeksanvuotiaiden lastensa kustannuksella Galatian maalaiskaupungissa, Illinoisin osavaltiossa.
Isä puki päälleen Halloween-elokuvasarjasta tutun sarjamurhaajan Michael Myersin naamion ja ryhtyi kuristamaan lastensa äitiä ja vaimoaan jälkikasvun nähden. Lapset tietenkin säikähtivät pahanpäiväisesti ja juoksivat kauhuissaan naapuriin, sillä he luulivat äitinsä joutuneen murhaajan uhriksi.
Šokissa olleet tenavat saivat kerrottua tilanteen naapureille, jotka soittivat hätänumeroon. Virkavallan saapuessa tilannetta oltiin jo naapureiden kesken selvitelty, mutta kauhean pilan tehnyt pariskunta sai tovin vakuutella poliisille, että kyseessä tosiaan oli vain mauton kepponen. Ketään vastaan ei asian tiimoilta nostettu syytteitä, mutta lapset todennäköisesti saivat tuosta Halloween-illasta pysyviä traumoja.
Paikallinen šeriffi Keith Brown kertoi medialle välikohtauksen jälkeen, että poliisi käsittelee tällaisia piloja ja noloja tilanteita paljon mieluummin kuin jos kyseessä olisi todella ollut alkuperäisen ilmoituksen mukainen tapahtuma.
Lähtiessään Halloween-bileistä lokakuussa 2013 yhdysvaltalainen JonMichael Alpers piti naamiaisasunsa yllä ja päätti yön pikkutunteina napata kotimatkalle mukaan kupillisen kahvia. Alpers ei ollut pukeutunut kummitukseksi tai luurangoksi, vaan hän oli koonnut asunsa naamarista, luotiliivistä ja aseista, muun muassa M16-rynnäkkökivääristä, mutta ei oikeista sellaisesta. Alpers näytti siis aseistautuneelta varkaalta.
Oregonin Springfieldissä sijaitsevassa baarissa muutamia drinksuja nauttinut Alpers saapui Cool Beanz -kahvilan luo hieman ennen puoli kuutta aamulla. Kun kahvilan työntekijä näki aseistetun miehen liikkeen ulkopuolella, riensi hän silmittömästi pelästyneenä lukitsemaan ovet ja soitti hätänumeroon.
Ennen kuin poliisi ehti paikalle, oli Alpers jo koputellut kahvilan ovia ja ikkunoita leikkikiväärillään. Hänet pidätettiin ja ”aseet” takavarikoitiin. Mies sai syytteen hulinoinnista ja uhkaavasta käytöksestä. Ehkä hän vastaisuudessa jättää kaikkein vaarallisimmilta vaikuttavat rekvisiitat pois Halloween-asustaan.
Oman murhansa lavastanut päätyi käsirautoihin
Vuonna 2008 yhdysvaltalainen Joe Watkins keksi tehdä irvokkaan Halloween-pilan yhdelle työntekijälleen ja lavasti oman murhansa.
Watkins tuli ajoissa kentuckylaiseen Chicken Ranch -kanaravintolaansa asettelemaan tekaistun rikospaikan valmiiksi. Kun kepposen uhri saapui töihin, löysi hän pomonsa makaamassa elottoman näköisenä verilammikossa. Nainen juoksi hädissään ulos ja soitti välittömästi poliisille. Sillä aikaa Watkinsin oli noussut sotkun keskeltä ylös ja yritti tuloksetta soittaa työntekijälleen kertoakseen, että kyseessä oli pelkkä vitsi. Hän soitti myös poliisille, että hälytys on turha.
Virkavalta oli kuitenkin jo matkalla ja Watkins pidätettiin väärän hälytyksen antamisesta. Vaikka hän ei itse hätänumeroon soittanutkaan, on turhaan hälytykseen johtava pila kirjattu Kentuckyn laissa rikokseksi.
Pensastrimmerillä siistittiin muutakin kuin kasveja
Kuva: Simon Speed | Public Domain
Lokakuun viimeisenä päivänä vuonna 2010 chicagolainen Cynthia Swanson järjesti Halloween-juhlat tyttärelleen ja tämän ystäville.
Swanson oli juhlan hengessä päättänyt säikäyttää lapset ja odotti talonsa nurkalla naamio kasvoilla ja sähkökäyttöinen pensastrimmeri kädessään. Kunnon sarjamurhaajameininkiä siis!
Kun lapset tulivat ulos, hyppäsi Swanson esiin leikkurin terää heilutellen. Yksi juhlissa vieraana ollut poika nosti kätensä kasvojensa suojaksi, jolloin ilmassa heiluva ja käynnissä oleva trimmeri osui hänen kämmeniinsä ja sormiinsa.
Vammat olivat vakavat ja harmittomaksi pilaksi tarkoitettu pelottelu johti Swansonin kohdalla rikossyytteeseen muun muassa laiminlyönnistä ja pahoinpitelystä. Pojan vanhemmat vaativat 350 000 dollarin vahingonkorvauksia pysyvän vamman vuoksi.
Liian uskottava Halloween-asu koitui kohtaloksi
Kuva: Syarafina Yusof | Unsplash
Listan tuorein traagisesti päättynyt Halloween-kepponen tapahtui viime viikolla. Lokakuun 22. päivänä Meksikon Naucalpanissa asunut nuori nainen päätti pelotella naapureitaan – kohtalokkain seurauksin.
Parikymppinen nainen, jonka henkilöllisyyttä ei ole paljastettu, sonnustautui kummitusasuun ja lähti illan hämärässä kiertelemään katuja. Hän oli pukeutunut niin sanotuksi itkeväksi naiseksi, La Llorona, jonka legenda elää latinalaisamerikkalaisissa kansantaruissa. Kertomuksen mukaan La Lloronan henki liikkuu maan päällä itkien ja surren kahta lastaan, jotka hän itse hukutti jokeen raivostuttuaan aviomiehelleen, jonka oli nähnyt toisen naisen kanssa.
Silminnäkijöiden mukaan kansantarujen haamua esittänyt nainen oli vetänyt päälleen valkoisen lakanan ja huuteli kadulla ”ay mis hijos” eli ”voi lapseni”. Seuraavassa hetkessä joku taikauskoinen ja totaalisen sätkyn saanut ampui useamman luodin naista kohti. Halloween-keppostelija menehtyi kadulle.
Paikalliset mediat kertovat, että ampuja pakeni paikalta ja poliisi on aloittanut rikostutkimuksen.
Kuva: Thorne Enterprises | CC BY-SA 2.0 (kuvaa rajattu)
Päätetään liian pitkälle menneet Halloween-kepposet loppukevennykseen. Tarina on aivan tosi, mutta newjerseyläisessä The Courier-News -paikallislehdessä vuonna 1937 uutisoitu Halloween-pila sai kaiken kaikkiaan varsin koomisia piirteitä.
Neljä Wenonahissa asunutta lukiolaispoikaa sai päähänsä avata kaikki palopostit, minkä vuoksi kaupungin lähes miljoonan litran vesivarastot vuotivat tyhjiin. Koko yhteisö jäi loppupäiväksi ilman vettä. Koulun tähtiurheilijoiksi kuvaillut nuorukaiset pidätettiin ja lukittiin yöksi selliin.
Koko yön he viihdyttivät (tai ärsyttivät) muita sellissä olijoita koulunsa tunnuslauluilla ja -huudoilla. Uutisessa myös kerrotaan, että seuraavana aamuna pojat kieltäytyivät tiskaamasta omia astioitaan, mikä oli vastoin sellin käytäntöjä.
10 Halloweenin kauhutarinaa, jotka tapahtuivat oikeasti
Taikatemput, jotka menivät pahasti pieleen – ei herkimmille!
10 palkkamurhaa, jotka menivät eeppisellä tavalla pieleen – tekijän kannalta
On mahdotonta pyörittää nilkkaa myötäpäivään ja samaan aikaan piirtää ilmaan numeroa kuusi – 10 keksityltä kuulostavaa faktaa, jotka ovat täyttä totta
10 hyytävän pelottavaa ja kummittelevaa paikkaa maailmassa
Saatat pitää myös näistä
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
Top 10 pahimmat huvipuisto-onnettomuudet
10 käsimerkkiä – yllättävät alkuperät ja merkitykset
Suomalaiset sanonnat: Onko näissä mitään järkeä?
10 sanaa, jotka ovat samanlaisia ympäri maailman ja kielestä riippumatta
Mandela-efekti: 10 esimerkkiä ihmisten vääristä yhteisistä muistikuvista
Top 10 vanhimmat yleisurheilun maailmanennätykset – tullaanko näitä koskaan rikkomaan?
Oudot uutiset1 kuukausi sitten
Hylje tunkeutui taloon, makoili sohvalla ja traumatisoi perheen kissan
Oudot uutiset3 päivää sitten
Mies vieraili ex-vaimonsa haudalla joka aamu – ei muistellakseen, vaan virtsatakseen sille
Copyright © 2022 Listamedia
Me käytämme sivustolla evästeitä kävijämäärien seurantaan, sivuston personointiin ja mainontaan.
Me käytämme sivustolla evästeitä käyttäjäkokemuksesi parantamiseen. Selaimesi säilyttää sivustomme toiminnan kannalta välttämättömät evästeet. Me käytämme myös niin sanottujen kolmansien osapuolien evästeitä analysoidaksemme kävijämääriä ja sivuston käyttöä; nämä evästeet säilyvät selaimessasi vain, mikäli annat suostumuksesi siihen. Sinulla on siis halutessasi mahdollisuus hylätä näiden evästeiden käyttö, mutta se voi vaikuttaa käyttäjäkokemukseesi sivustollamme.
Lisää tietosuojasta voit lukea täältä.
Nämä evästeet ovat välttämättömiä sivuston toiminnan ja turvallisuuden kannalta, eivätkä ne säilytä mitään henkilökohtaisia tietojasi.
Nämä evästeet eivät ole välttämättömiä sivuston toiminnallisuuden kannalta, vaan niitä voidaan käyttää käyttäjädatan keräämiseen analysointi-, markkinointi- ja personointitarkoituksissa. Evästeet säilyvät selaimessasi vain suostumuksellasi.